OpenLLM-France/wikimedia huggingface dataset:
# Leishmania tarentolae

Leishmania tarentolae és una espècie de protozou tripanosomàtid paràsit que circula tant en els vertebrats de sang calenta com de sang freda. Es transmet per mitjà de mosquits. Afecta sobretot a damans, cànids, rosegadors i humans, en els quals els provoca la malaltia de leishmaniosi. La seva posició taxonòmica restava controvertida podent ser adscrit com a part del gènere Tripanosoma com un gènere diferenciat de Leishmania, Sauroleishmania, propi de paràsits associats a sauris.

## Notes

* ↑ Attardi, Giuseppe; Chomyn, Anne. Mitochondrial biogenesis and genetics. San Diego: Academic Press, 1996. ISBN 0-12-182165-X.
* ↑ Simpson, L.; Holzjr, G. «The Status of Leishmania tarentolae/Trypanosoma platydactyli» ( PDF). Parasitology Today, vol. 4, no. 4, 01-04-1988, p. 115-118 [Consulta: 1r febrer 2012].
* ↑ Fraga J. et al. «Phylogeny of Leishmania species based on the heat-shock protein 70 gene». Infection, Genetics and Evolution, 10, 2, 2010, pàg. 238-45. DOI: 10.1016/j.meegid.2009.11.007. PMID: 19913110.
# Leon Bosch

Leon Bosch és un contrabaixista conegut pel seu estil bel canto expressiu. Actualment ocupa el lloc de contrabaixista principal de l'orquestra Academy of St Martin in the Fields, i també és reconegut com a músic de cambra, concertista, professor i consultor de programes formatius.

## Carrera

Va néixer a Ciutat del Cap (Sud-àfrica), i actualment ciutadà britànic. Es va graduar a la University of Cape Town per continuar després els seus estudis a la Royal Northern College of Music de Manchester. Des del seu debut a Londres l'any 1984 Londres com a solista amb la Philharmonia Orchestra, Leon Bosch apareix com a concertista amb molts músics de reconegut prestigi, com ara Pinchas Zukerman, Sir Charles Groves i Nicholas Kraemer.
És destacable les seves col·laboracions amb the Lindsay, Belcea and Brodsky String Quartets, l'orquestra de cambra de The Academy of St Martin in the Fields, I Musicanti, i els Moscow Virtuosi. Ha treballat amb pianistes com ara Maria João Pires, Mikhail Rudy, Vladimir Ovchinikov, Peter Donohoe, Martin Roscoe i, més recentment en el CD Virtuoso Double Bass Giovanni Bottesini 1821-1889, amb la pianista d'origen coreà i resident a Viena, Sung-Suk Kang.
Leon Bosch ha tocat, i està reconegut per això, en el repte d'explorar música per a contrabaix poc coneguda tant en concerts en directe així com en gravacions en la sonoritat real de les peces. Ha estat el responsable d'una llarga llista de primeres interpretacions com ara "Pueblo", un encàrrec de John McCabe, diferentes peces de Stephenson>, i música de compositors Sudafricans Hendrik Hofmeyr i Paul Hanmer.
La seva experiència sota el règim Sud-africà de l'apartheid l'ha convertit en un ferm defensor dels drets socials i un interès especial pels temes polítics; per això va aconseguir un graduat en Intel·ligència i Relacions Internacionals per la University of Salford.

## Referències

* ↑ http://www.contrabass.co.uk/virtuoso_double_bass_cd.htm Arxivat 2013-10-29 a Wayback Machine.
* 1 2 http://www.nac-cna.ca/en/news/viewnews.cfm?ID=749&cat=catNACO Arxivat 2012-03-06 a Wayback Machine..
* 1 2 3 4 5 6 http://www.leonbosch.co.uk/article02.pdf Arxivat 2016-03-03 a Wayback Machine., Double Bassist Magazine #25 Summer 2003 published by Orpheus Publications Newsquest Specialist Media
* ↑ «Virtuoso Double Bass Giovanni Bottesini 1821-1889». Arxivat de l'original el 2014-07-14. [Consulta: 7 juny 2014].
* ↑ «Sung-Suk Kang». Arxivat de l'original el 2011-07-16. [Consulta: 7 maig 2014].
* ↑ http://www.meridian-records.co.uk/artist_of_month_leon_bosch.htm
* 1 2 http://www.leonbosch.co.uk/article03.pdf Arxivat 2016-03-03 a Wayback Machine. Double Bassist magazine #29 Summer 2004 published by Orpheus Publications Newsquest Specialist Media
* ↑ http://www.leonbosch.co.uk/music3.php Arxivat 2010-08-12 a Wayback Machine.
# Leònides d'Alexandria

Leònides d'Alexandria (en llatí Leonidas, en grec Λεωνίδας) va ser un poeta grec de la meitat del segle i. Va néixer segons el mateix diu, a la vora del Nil, i després va anar a Roma on va ensenyar gramàtica i va esdevenir finalment popular i va rebre el patronatge de la família imperial. Els epigrames que es conserven diuen que va florir sota Neró i es va mantenir actiu fins al temps de Vespasià.
A l'Antologia grega hi ha 43 epigrames que se li atribueixen, però alguns corresponen a Leònides de Tàrent. Els epigrames de Leònides d'Alexandria són poc interessants, i alguns es distingeixen pel suposat mèrit de tenir els dos versos de què consten amb el mateix nombre de síl·labes, els anomenats ἰσόψηφα ἐπιγράμματα.

## Referències

* ↑ [https://quod.lib.umich.edu/m/moa/acl3129.0002.001/762?page=root;rgn=full+text;size=100;view=image;q1=LeonidasSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 752. ]
# Leònides d'Alexandria (sant)

Leònides d'Alexandria (grec: Λεωνίδης) va ser un màrtir i sant cristià que va viure al segle ii i va morir circa 202 d.C. La festivitat de Leònides se celebra el 22 d'abril.
Segons l'historiador cristià Eusebi de Cesarea, el fill de Leònides fou el pare de l'Església Orígenes. En el mateix passatge, Eusebi diu que Leònides fou martiritzat durant la persecució de l'emperador Romà Septimi Sever l'any 202 d.C. Condemnat a mort pel prefecte egipci Lactus, fou decapitat, i se li prengueren les seves propietats.

## Família

De la muller de Leònides, se'n desconeix el nom si bé se sap que engendrà sis infants més després d'Orígenes. Porfiri, un neoplatònic, defensa que els pares d'Orígenes eren pagans. Leònides catequitzà bé els seus fills. Orígenes intentà seguir el seu pare en el martiri, però l'aturà la seva mare; es diu que li amagà la roba perquè Orígenes no pogués sortir de casa.

## Referències

* ↑ Història de l'Església (en grec antic). Llibre VI, capítol I.
* ↑ Crouzel, H. Origen. Traducció: A. S. Worrall. Edimburg: T&T Clark, 1989.
* ↑ Dr. Marshall, Taylor «Origen's Father is a Catholic Saint (Saint Leonides)» (en anglès). Taylor Marshall PhD, 2011 [Consulta: 5 desembre 2017].
# Leptolalax pluvialis

Leptolalax pluvialis és una espècie d'amfibi que viu al Vietnam i, possiblement també, a la Xina.
Està amenaçada d'extinció per la pèrdua del seu hàbitat natural.

## Referències

* Ohler, A. & Swan, S. 2004. Leptolalax pluvialis. Llista Vermella d'Espècies Amenaçades de la UICN 2006. Consulta: 7 d'abril del 2008.
# Leptopelis parbocagii

Leptopelis parbocagii és una espècie de granota de la família dels hiperòlids que viu a Angola, la República Democràtica del Congo, Malawi, Moçambic, Tanzània i Zàmbia.

## Referències

* Poynton, J.C. & Schiøtz, A. 2004. Leptopelis parbocagii. Llista Vermella d'Espècies Amenaçades de la UICN 2006. Consulta: 17 d'abril del 2008.
# Leptopelis ocellatus

Leptopelis ocellatus és una espècie de granota de la família dels hiperòlids que viu al Camerun, la República del Congo, la República Democràtica del Congo, Guinea Equatorial, Gabon i, possiblement també, a Angola i la República Centreafricana.
Està amenaçada d'extinció per la pèrdua del seu hàbitat natural.

## Referències

* Schiøtz, A., Amiet, J.-L. & Burger, M. 2004. Leptopelis ocellatus. Llista Vermella d'Espècies Amenaçades de la UICN 2006. Consulta: 17 d'abril del 2008.
# Leptopelis rufus

Leptopelis rufus és una espècie de granota de la família dels hiperòlids que viu al Camerun, la República del Congo, la República Democràtica del Congo, Guinea Equatorial, el Gabon, Nigèria i, possiblement també, a Angola i la República Centreafricana.
Està amenaçada d'extinció per la pèrdua del seu hàbitat natural.

## Referències

* Schiøtz, A., Amiet, J.-L., Burger, M. & Fretey, T. 2004. Leptopelis rufus. Llista Vermella d'Espècies Amenaçades de la UICN 2006. Consulta: 17 d'abril del 2008.
# Leuzea

Leuzea és un gènere de plantes angiospermes de la família de les asteràcies. Són plantes natives del nord d'Àfrica, Macaronèsia, Europa i Àsia.

## Taxonomia
### Espècies

Dins del gènere Leuzea es reconeixen les 26 espècies següents:
* Leuzea acaulis (L.) Holub
* Leuzea altaica Link
* Leuzea annae-bentiae (Rech.f.) Holub
* Leuzea aulieatensis (Iljin) Holub
* Leuzea australis Gaudich.
* Leuzea berardioides Batt.
* Leuzea carthamoides (Willd.) DC.
* Leuzea caulescens (Coss. & Balansa) Holub
* Leuzea centauroides (L.) Holub - cardassot
* Leuzea chinensis (S.Moore) Susanna
* Leuzea conifera (L.) DC. - pinya de Sant Joan
* Leuzea cynaroides (C.Sm.) Font Quer ex G.López
* Leuzea exaltata Cutanda ex Willk.
* Leuzea insignis (Boiss.) Holub
* Leuzea integrifolia (C.Winkl.) Holub
* Leuzea karatavica (Regel & Schmalh.) Holub
* Leuzea longifolia Hoffmanns. & Link
* Leuzea lyrata (C.Winkl. ex Iljin) Holub
* Leuzea namanganica (Iljin) Holub
* Leuzea nana (Lipsky) Holub
* Leuzea nitida (Fisch. ex DC.) Holub
* Leuzea pulchra (Fisch. & C.A.Mey.) Holub
* Leuzea pusilla Spreng.
* Leuzea repens (L.) D.J.N.Hind
* Leuzea rhapontica (L.) Holub
* Leuzea uniflora (L.) Holub

## Referències

* 1 2 «Leuzea» (en anglès). Plants of the World Online. Royal Botanic Gardens. Kew. [Consulta: 6 juliol 2023].
* ↑ «cardassot». Noms de plantes. Corpus de fitonímia catalana. TERMCAT, Centre de Terminologia. [Consulta: 6 juliol 2023].
* ↑ «pinya de Sant Joan». Noms de plantes. Corpus de fitonímia catalana. TERMCAT, Centre de Terminologia. [Consulta: 6 juliol 2023].
# Licínio Azevedo

Licínio Azevedo (Porto Alegre, 1951) és un escriptor, director i realitzador de cinema moçambiquès oriünd del Brasil.
Establert a Moçambic des de 1975, és un dels fundadors de l'empresa moçambiquesa de producció de cinema Ébano Multimédia i productor de diversos llargmetratges i documentals. És membre de l'Instituto Nacional de Cinema de Moçambique des de 1977, on participà en experiències de Ruy Guerra i de Jean-Luc Godard. Les seves produccions han estat premiades a diversos festivals.

## Filmografia

| Pel·lícula | Any |
| A Colheita Do Diabo | 1988 |
| Marracuene | 1990 |
| Adeus RDA | 1992 |
| A Árvore dos Antepassados | 1994 |
| A Guerra da Água | 1996 |
| Tchuma Tchato | 1997 |
| Massassane | 1998 |
| A Última Prostituta | 1999 |
| Histórias Comunitárias | 2000 |
| A Ponte | 2001 |
| Eclipse | 2002 |
| Desobediência | 2002 |
| Mãos de Barro | 2003 |
| Acampamento de Desminagem | 2005 |
| O Grande Bazar | 2006 |
| Hóspedes da Noite | 2007 |
| A Ilha dos Espíritos | 2010 |
| A virgem Margarida | 2012 |

## Vegeu també

* Rogério Manjate

## Referències

* ↑ Licínio Acevedo a marfilme
* ↑ Licínio Azevedo Arxivat 2017-02-24 a Wayback Machine. a africanfilmny
# Le Roncole

Le Roncole (avui conegut com a Roncole Verdi) és un poble situat a la província de Parma (Emilia-Romagna), una frazione de la comune de Busseto. Es troba a uns 140 km al sud-est de Milà.
És conegut principalment per ser el lloc de naixement, entre el 9 i el 10 d'octubre de 1813, del compositor d'òpera Giuseppe Verdi. L'autor va viure en aquella zona gairebé tota la seva vida, tot i que va escriure al comte Opprandino Arrivabene, el 1863, des de París, on es rumorejava que hagués volgut viure a França: "Jo era i sempre seré un jornaler de Roncole." La seva casa ha estat un monument nacional des del 1901.
Els camps i la zona que l'envolta eren el centre d'activitats durant gairebé tota la vida de Verdi. El lloc de naixement de Verdi, la "Casa Natale del Maestro", es pot visitar, així com l'orgue que utilitzava de petit a l'església que hi ha a uns quants quilòmetres.

## Referències

Notes
* ↑ Verdi to Arrivabene, 25 May 1863, quoted in Phillips-Matz, p. 461
* ↑ Mordacci 2001
Fonts
* Associazione Amici di Verdi (ed.), Con Verdi nella sua terra, Busetto, 1997
* Mordacci, Alessandra (2001), (trans. Studio Dott. Annita Brindani), An Itinerary of History and Art in the Places of Verdi, Busseto: Busseto Tourist Office
* Phillips-Matz, Mary Jane (1993), Verdi: A Biography, London & Nova York: Oxford University Press. ISBN 0-19-313204-4

## Enllaços externs

* Busseto Tourist Office website
# Limanni

Limanni (en rus: Лиманный) és un poble (un khútor) de l'óblast de Saràtov, a Rússia, segons el cens rus del 2018 tenia 0 habitants. Pertany al districte d'Aleksàndrov Gai.

## Referències

* ↑ «Об образовании населенных пунктов в объединенном муниципальном образовании Александрово-Гайского района и о присвоении им наименований, Постановление Саратовской областной Думы от 13 ноября 2002 года №3-74». docs.cntd.ru. Arxivat de l'original el 2019-07-21. [Consulta: 21 juliol 2019].
# Limanton

Limanton és un municipi francès situat al departament del Nièvre i la regió de Borgonya - Franc Comtat.
# Leersia oryzoides

Leersia oryzoides també anomenat en anglès rice cutgrass és una espècie de plantes del gènere Leersia de la família de les poàcies.
És un gènere estès a Europa, Àsia, i Amèrica del Nord i present dins molts altres regions, com Austràlia, com a espècie introduïda. Es tracta d'un rizoma perenne que creix a una alçada màxima d'entre 1 i 1.5 metres. Les fulles poden tenir fins a 28 centímetres i tenir les vores aspres, minuciosament dentades. La inflorescència és una varietat solta, solta matriu, obert ondulat, branques similars a pèls que porten fileres d'espiguetes. Cada espigueta és una fruita plana amb un aspre, hirsut sense arestes, i cap borró. En algunes de les espiguetes les branques desenvolupen dins dins de les beines de les fulles i són clistògames. Aquesta herba és de vegades utilitzat per controlar l'erosió i restaurar terrenys secs.

## Referències

* ↑ Pearsall, Deborah M.; Piperno, Dolores R.; Dinan, Elizabeth H.; Umlauf, Marcelle; Zhao, Zhuun; Benfer, Robert A. «Distinguishing rice (Oryza sativa Poaceae) from wild Oryza species through Phytolith analysis: Results of preliminary research». Economic Botany, 49, 2, 1995, pàg. 183–196. DOI: 10.1007/BF02862923. ISSN: 0013-0001.

## Enllaços externs

* Jepson Manual Treatment
* USDA Fact Sheet
* Illinois Wildflowers Species Profile
* Fotos
# Leptodactylus hallowelli

Leptodactylus hallowelli és una espècie de granota que viu a Colòmbia.

## Referències

* Castro, F. & Herrera, M.I. 2004. Leptodactylus hallowelli. Llista Vermella d'Espècies Amenaçades de la UICN 2006. Consulta: 16 de gener de 2008.
# Little Dragon

Little Dragon és un grup suec de música electrònica format el 1996 a Göteborg. La formació està integrada per Yukimi Nagano (veu i percussions), Erik Bodin (bateria), Fredrik Källgren Wallin (baix) i Håkan Wirenstrand (teclats).

## Discografia

* Little Dragon (2007)
* Machine Dreams (2009)
* Ritual Union (2011)
# Llau de Sant Pere (Perauba)

La llau de Sant Pere és una llaudel terme municipal de Conca de Dalt, al Pallars Jussà, a l'antic terme d'Hortoneda de la Conca, en terres de l'antic poble de Perauba.
Es forma al bell mig dels Feixancs de Penalta, a llevant de la Casa de les Feixes, a prop de la Pista d'Hortoneda, des d'on davalla cap a ponent pel costat sud de la Solana de les Feixes. S'aboca en la llau de Perauba just a migdia del Tros de la Borda i de la Borda del Músic.

## Enllaços externs

* Institut Cartogràfic de Catalunya
# Liberec

Liberec (Reichenberg en alemany) és la capital de la regió de Liberec (República Txeca). Es troba a la zona dels Sudets.

## Fills il·lustres

* Jaroslav Ridky (1897-1956) compositor musical
* Christoph Demantius (1567-1643) compositor musical
# Llac Wairarapa

El Llac Wairarapa és un llac a l'extrem sud de l'illa del Nord de Nova Zelanda, 50 km a l'est de Wellington. Cobreix una àrea de 78 km², i és el tercer llac més gran de l'illa, una mica més petit que el llac Rotorua. Featherston és la ciutat més propera, situada a cinc km de la seva costa nord.
L'àrea de captació del llac és gran, i inclou els pendents orientals dels Monts Rimutaka i Tararua. El llac agafa aigua d'uns quants rius, i era originalment la sortida principal per al Ruamahanga. Aquest, a canvi, drenava lentament la Badia Palliser i l'Estret de Cook, deu km al sud prop de la població de Lake Ferry, a través del que és ara el llac Onoke. El riu, tanmateix, es va desviar durant la dècada del 1960 per ajudar al flux, reduint els desbordaments per als pagesos. Per aquest motiu avui dia el llac cobreix una àrea significativament més petita que la seva mida històrica, que estava entorn dels 210 km².
L'àrea al voltant del llac és baixa i pantanosa, i recentment s'han fet esforços per a conservar les seves importants característiques de pantà i restaurar l'hàbitat de la fauna, que ha estat degradat per l'ús humà. L'agricultura, el desenvolupament de riu, la inundació controlada i les desviacions de la via fluvial han ocasionat el drenatge d'àrees grans dels pantans, reduint el seu valor ecològic. El llac forma part del Wairarapa Moana Wetlands Park.
El llac ha estat molt de temps utilitzat pels maoris com a font d'alimentació, ja que es poden trobar moltes espècies d'aus salvatges i peixos (inusuals en qualsevol altre lloc del país) dins o al voltant del llac.

## Referències

* ↑ Flack, J: Wairarapa Times Age, Feb 2000 (anglès)
* ↑ NZ Department of Conservation (anglès)
* ↑ «Wairarapa Moana Wetlands Park». Department of Conservation. [Consulta: 18 febrer 2013]. (anglès)

## Enllaços externs

* Wairarapa Moana Wetlands Park al Departament de Conservació (anglès)
# Llibert Fortuny

Llibert Fortuny (Las Palmas de Gran Canaria, 1977) és un intèrpret de saxo i compositor de música de jazz català. Ha publicat diversos àlbums.
Nasqué a Las Palmas de Gran Canaria, però ben aviat anà a viure a Catalunya, indret d'origen de la seva família, que prové del Berguedà.
Al mes d'agost de 2004, la crítica musical catalana li concedí el Premi Puig-Porret, que atorga al que es considera com a «Millor Músic de Jazz», i aquella tardor guanyà el Circuit Ressons de jazz amb la seva nova formació, el Llibert Fortuny Electric Quartet, que poc després passà a anomenar-se "Quintet", tot reconeixent el furoner sonor Quim Puigtió com a membre de la formació. El grup publicà el seu segon disc, Revolts (Nuevos Medios), durant la primavera de 2005.
El març de 2009, el saxofonista participà en la sala Jazz Standard de Nova York, al festival Catalan Days (NYT critica), que organitza l'Institut Ramon Llull per mostrar i difondre la cultura catalana. També dirigí musicalment i arranjà l'espectacle per commemorar el 10è aniversari de L'Auditori, 10 anys, 10 veus, on les millors veus femenines de Catalunya interpretaren cançons de bressol. Pel maig, Fortuny presentà amb Triphasic un espectacle amb l'Orquestra Nacional Clàssica d'Andorra (ONCA), que dirigeix Gerard Claret. Per primera vegada, la sala petita del Palau de la Música va ser testimoni de la fusió del jazz amb la sonoritat d'una orquestra clàssica. En l'acte institucional de la Diada de 2009, interpretà cançons populars catalanes amb un quartet de metall. També és l'autor dels arranjaments del Ball de l'Àliga de La Patum de Berga que se sent durant l'entrada solemne de la senyera. I actua sovint en col·laboracions amb la trompetista Mireia Farrés, que és la seva parella, sovint en companyia del pianista Manel Camp.

## Vegeu també

* Raynald Colom

## Referències

* ↑ «Jazz a Catalunya». Web. Generalitat de Catalunya, 2012. [Consulta: abril 2013].
* ↑ http://www.llibertfortuny.com
* ↑ «Llibert Fortuny Electric Quintet - Nuevos Medios SL» (en castellà). Arxivat de l'original el 2015-06-21. [Consulta: 21 juny 2015].
* ↑ Nota de la Diada institucional de l'onze de setembre de 2009 Gencat.cat
* ↑ Programa a Gencat.net
* ↑ «Agenda | Auditori Barradas». Ajuntament de L'Hospitalet, 01-12-2019. [Consulta: 19 novembre 2020].
* ↑ «Llibert Fortuny i Mireia Farrés omplen de música la Torre de l'Amo de Viladomiu Nou». NacióBerguedà, 10-08-2017. [Consulta: 19 novembre 2020].
# Licelh

Lisseuil és un municipi francès situat al departament del Puèi Domat i a la regió d'Alvèrnia-Roine-Alps. L'any 2007 tenia 89 habitants.

## Demografia
### Població

El 2007 la població de fet de Lisseuil era de 89 persones. Hi havia 38 famílies de les quals 12 eren unipersonals (4 homes vivint sols i 8 dones vivint soles), 11 parelles sense fills, 4 parelles amb fills i 11 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 65 habitatges, 40 eren l'habitatge principal de la família, 22 eren segones residències i 3 estaven desocupats. Tots els 64 habitatges eren cases. Dels 40 habitatges principals, 34 estaven ocupats pels seus propietaris, 3 estaven llogats i ocupats pels llogaters i 4 estaven cedits a títol gratuït; 1 tenia una cambra, 2 en tenien dues, 6 en tenien tres, 8 en tenien quatre i 24 en tenien cinc o més. 28 habitatges disposaven pel capbaix d'una plaça de pàrquing. A 14 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lisseuil el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 8 |
| 0 | 80 a 84 | 0 |
| 4 | 75 a 79 | 0 |
| 12 | 70 a 74 | 0 |
| 4 | 65 a 69 | 0 |
| 0 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 4 |
| 8 | 35 a 39 | 4 |
| 0 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 0 |
| 4 | 10 a 14 | 0 |
| 12 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 52 persones, 37 eren actives i 15 eren inactives. De les 37 persones actives 33 estaven ocupades (20 homes i 13 dones) i 4 estaven aturades (1 home i 3 dones). De les 15 persones inactives 5 estaven jubilades, 3 estaven estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa d'hostatgeria i restauració.
L'únic servei als particulars que hi havia el 2009 era una fusteria.
L'any 2000 a Lisseuil hi havia 6 explotacions agrícoles que ocupaven un total de 426 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Lisseuil a l'INSEE.
* Évolution et structure de la population Fitxa amb el detall de dades de Lisseuil a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Llac de Bardača

El Llac de Bardača és un parc natural format per un llac i alguns pantans al municipi de Srbac, al nord de la República Sèrbia, a Bòsnia i Hercegovina. Es troba a uns 30 quilòmetres de Banja Luka. L'àrea del llac i els pantans estan protegits (Monument Natural - UICN Categoria III). També s'ha designat com un indret Ramsar (n. 1658).

## Referències

* ↑ «Bardaca Wetland» (en anglès) p. Ramsar Sites Information Service. [Consulta: 5 abril 2016].
# Llac de Brienz

El llac de Brienz, (Brienzersee en alemany), és un llac del cantó de Berna a Suïssa. Es troba immediatament al nord dels Alps. Les muntanyes es precipiten al llac la qual cosa fa que les ribes siguen molt abruptes.
El riu Aar entra i surt del llac. Poc després de sortir entra al llac de Thun. Entre els dos llacs, que un dia foren un de sol, es troba la ciutat d'Interlaken.
El llac que està situat a 564 metres sobre el nivell del mar fa 14 km de llarg i 2,5 d'ample. Té una àrea de 30 km² i un volum d'aigua de 5,2 km³. La profunditat màxima és de 261 m.
A la riba nord es troba el poble de Brienz i al sud-oest Interlaken, Matten i Unterseen.
El llac Brienz és pobre en nutrients i en conseqüència la pesca no és gaire important. Tanmateix les captures de peix foren de 10.000 kg el 2001.
Els vaixells de passatgers operen al llac des del 1839.